
Parlamentul României

Camera Deputaţilor

COMISIA PENTRU ADMINISTRAŢIE PUBLICĂ  

             25 mai  2000

AMENAJAREA TERITORIULUI ŞI ECHILIBRU 

            Nr. 1362/ XVIII/6           

                                 ECOLOGIC                                                                                                               

A  V  I  Z

asupra proiectului de Lege pentru aprobarea Ordonanţei de urgenţă a Guvernului nr.30/2000 pentru modificarea şi completarea articolului 166 din Legea învăţământului nr.84/1995


Cu adresa nr.189 din 17 aprilie 2000, Comisia pentru administraţie publică, amenajarea teritoriului şi echilibru ecologic, a fost sesizată în vedere avizării, cu proiectul de Lege pentru aprobarea Ordonanţei de urgenţă a Guvernului nr.30/2000 pentru modificarea şi completarea articolului 166 din Legea învăţământului nr.84/1995.



În şedinţa din 25 mai 2000, Comisia pentru administraţie publică, amenajarea teritoriului şi echilibru ecologic a examinat proiectul de Lege şi Ordonanţa de urgenţă sus-menţionate şi a hotărât să le avizeze favorabil, cu propunerea ca, la punctul 2, alin.(41), nou introdus în lege la art.166, să se elimine sintagma “sectoarele municipiului Bucureşti”. Facem această propunere întrucât prevederea de a se transmite bunuri (terenuri şi clădiri), în “proprietatea sectoarelor municipiului Bucureşti” contravine în mod grav prevederilor art.135 alin.(3) din Constituţie, Capitolului VII din Legea nr.69/1991, republicată şi Legii nr.213/1998, potrivit cărora, dreptul de proprietate publică aparţine statului sau unităţilor administrativ-teritoriale.



Sectoarele municipiului Bucureşti nu sunt unităţi administrativ-teritoriale. Ele nici nu au personalitate juridică. Aşa fiind, sectoarele nu pot avea “în patrimoniu” bunuri aparţinând domeniului public sau privat.



Iată de ce, se impune eliminarea din textul art.(41) a sintagmei menţionate. 



Prin  obiectul său de reglementare proiectul  de lege face parte din categoria legilor ordinare.

